CELEX: 62015CN0666
Language: da
Date: 2015-12-14 00:00:00
Title: Sag C-666/15: Anmodning om præjudiciel afgørelse indgivet af Rechtbank Noord-Holland (Nederlandene) den 14. december 2015 — X og GoPro Coöperatief UA mod Inspecteur van de Belastingdienst Douane, kantoor Rotterdam Rijnmond

21.3.2016   
            
            
               DA
            
            
               Den Europæiske Unions Tidende
            
            
               C 106/10
            
         Anmodning om præjudiciel afgørelse indgivet af Rechtbank Noord-Holland (Nederlandene) den 14. december 2015 — X og GoPro Coöperatief UA mod Inspecteur van de Belastingdienst Douane, kantoor Rotterdam Rijnmond
   (Sag C-666/15)
   (2016/C 106/13)
   Processprog: nederlandsk
   
      Den forelæggende ret
   
   Rechtbank Noord-Holland
   
      Parter i hovedsagen
   
   
      Sagsøgere: X og GoPro Coöperatief UA
   
      Sagsøgt: Inspecteur van de Belastingdienst Douane, kantoor Rotterdam Rijnmond
   
      Præjudicielle spørgsmål
   
   
               1)
            
            
               Skal Kommissionens forklarende bemærkninger til underposition 8525 80 30 og underpositionerne 8525 80 91 og 8525 80 99 i den kombinerede nomenklatur fortolkes således, at der også er tale om en videosekvens af »en varighed på 30 minutter eller derover«, når videobillederne kan optages i mere end 30 minutter i »video record«-mode, selv om videobillederne lagres i særskilte filer, som hver har en varighed af under 30 minutter, og betragteren under afspilningen særskilt må åbne hver fil med en varighed af under 30 minutter, men det på en pc ved hjælp af en software, der leveres af GoPro, er muligt at sætte de billeder, der findes i disse filer, i rækkefølge, dvs. som en videofilm på over 30 minutter, og lagre disse billeder i en enkelt fil på en pc?
            
         
               2)
            
            
               Er det til hinder for at tarifere videokameraer, der kan optage signaler fra eksterne kilder, i underposition 8525 80 99 i KN, at disse videokameraer ikke kan gengive disse signaler via en ekstern fjernsynsmodtager eller en ekstern monitor, idet disse videokameraer, eksempelvis GoPro Hero 3 Silver Edition, på en ekstern fjernsynsmodtager eller en ekstern monitor kun kan afspille filer, som de selv har optaget via deres linse?